stanford-oval/wikipedia huggingface dataset:
ג'ודי הנרי
ביוגרפיה > אלופה אולימפית

באולימפיאדת אתונה (2004) זכתה הנרי ב-3 מדליות זהב, במשחה ל-100 מטר חופשי בתוצאה של 53.84 שניות, לפני אינגה דה ברוין מהולנד (54.16 שניות) ונטלי קוגלין מארצות הברית (54.40 שניות). בשלב חצי הגמר היא קבעה שיא עולם חדש של 53.52 שניות. במשחה שליחות 4x100 מטר חופשי בשיא עולם חדש של 3:35.94 דקות, לפני ארצות הברית (3:36.39 דקות) והולנד (3:37.59 דקות) ובמשחה שליחות 4x100 מטר מעורב בשיא עולם חדש נוסף של 3:57.32 דקות, לפני ארצות הברית (3:59.12 דקות) וגרמניה (4:00.72 דקות).
ביוגרפיה > אלופת עולם

באליפות העולם בשחייה שנערכה במונטריאול, קנדה בשנת 2005 זכתה הנרי ב-3 מדליות זהב, במשחה ל-100 מטר חופשי בתוצאה של 54.18 שניות, לפני מאליה מטלה מצרפת וקוגלין שתיהן קבעו את אותה תוצאה (54.74 שניות), במשחה שליחות 4x100 מטר חופשי בתוצאה של 3:37.32 דקות
, לפני גרמניה (3:38.24 דקות) וארצות הברית (3:38.31 דקות) ובמשחה שליחות 4x100 מטר מעורב כששחתה במוקדמות.
באליפות העולם בשחייה שנערכה במלבורן, אוסטרליה בשנת 2007 זכתה הנרי בשתי מדליות זהב במשחה שליחות 4x100 מטר חופשי 3:35.48 דקות לפני ארצות הברית (3:35.68 דקות) והולנד (3:36.81 דקות) ובמשחה שליחות 4x100 מטר מעורב כששחתה במוקדמות. בנוסף, היא סיימה במקום שישי במשחה ל-50 מטר חופשי בתוצאה של 24.96 שניות ובמקום שישי במשחה ל-100 מטר חופשי בתוצאה של 54.21 שניות.
עקב פציעה נמנע ממנה להשתתף באולימפיאדת בייג'ינג (2008) ובאליפות העולם בשחייה שנערכה בברלין בשנת 2009. היא פרשה משחייה תחרותית לאחר מכן בשנת 2009.
הנרי נשואה לטים נוטינג, שחקן כדורגל.
הישגים ותארים

הנרי זכתה ב-7 מדליות בתחרויות השחייה של משחקי חבר העמים הבריטי מתוכן 4 מדליות זהב.
בשנת 2004 זכתה הנרי בתואר שחיינית השנה באזור האוקיינוס השקט.
ראו גם

התפתחות שיא העולם במשחה ל-100 מטר חופשי
בשר ברווז

| --- | --- |
חזה ברווז ברוטב תפוחים ודבש, לצד אורז פרא
חזה ברווז ברוטב תפוחים ודבש, לצד אורז פרא
 
 מאכלים
 סוג:  בשר עופות 
 אופן הגשה:  ברווז בנוסח פקינג, פואה גרה, ברווז בתפוזים, קונפי ברווז, ברווז גאנגצ'ה, צ'רנינה
 
שף במסעדת צ'ואנג'ודה המכין ברווז בנוסח פקינג
בשר ברווז מוגש כמנת בשר במתכונים שונים, שמבושלים עם בשרם של מינים שונים במשפחת הברווזיים, הן ברווזים השוהים במים מתוקים והן כאלו השוהים במים מלוחים. מנות בשר ברווז מוגשות במטבחים שונים ברחבי העולם. בשר הברווז הוא בשר כשר, אך בישראל הוא נפוץ פחות מבשרים כשרים אחרים, מאחר שגידולו יקר. בשר הברווז הוא שומני יותר מבשר עוף מאחר שהשומן העוטף את הברווז מסייע לו לשמור על חום גופו ועל יכולת הציפה שלו במים.
סוגי ברווזים

ברווז הבית (או "ברווז פקין") הוא הברווז הנפוץ ביותר המשמש למאכל בארצות הברית. באנגלית משמש אף השם "ברווזי לונג איילנד" לתיאור סוג ברווז זה, מאחר שמרבית גידולי הברווזים לצורכי מסחר נעשים בלונג איילנד. בשנים האחרונות נעשו זנים מסוימים פופולריים יותר, למשל ברווז מוסקובי או מולארד (שהוא תוצר הכלאה של פקין ומוסקובי). בשונה ממרבית הברווזים המבויתים האחרים, מוצאם של ברווזי המוסקובי אינו במין הברכייה.
חלקי הבשר

מנות בשר הברווז מבושלות לרוב מבשר החזה והרגליים. בשר הרגליים כהה יותר ושומני יותר מבשר החזה, אם כי בשר החזה של הברווז כהה יותר מזה של בשר עוף או בשר הודו. בהיותם חיות המבלות זמן ניכר בשחייה על פני המים, לברווזים יש שכבת שומן תת-עורית מבודדת חום, בין העור לבין הבשר. חזה ברווז שהוסרו ממנו העצמות ניתן לצלות על הגריל כמו סטייק. לרוב לא מסירים את שכבות העור והשומן בעת הצלייה. ניתן לאכול גם חלקים פנימיים של הברווז, כמו לב או כליות. כבד הברווז משמש פעמים רבות תחליף לכבד אווז במנת פואה גרה. כך גם יש המגדלים ברווזים תוך פיטומם והאבסתם, על מנת להגדיל באופן מלאכותי את כבדם.
מנות מבשר ברווז

בשר הברווז משמש במגוון מנות שונות ממטבחים ברחבי העולם. במרבית המנות תהליך ההכנה מערב צלייה, לכל הפחות בחלק מתהליך ההכנה, על מנת להוסיף פריכוּת לעור. כמה מנות שמבושלות מבשר ברווז:
קונפי (Confit) הוא מנה צרפתית הכוללת רגלי ברווז אשר משומרות במלח, מושרות במרינדה ולאחר מכן נטבלות בשומן ברווז, לרוב לצד שום ועשבי תיבול. המילה הצרפתית confit משמעה "משומר", והמונח הצרפתי למנת קונפי ברווז הוא confit de canard.
בבק בטטו היא מנה מסורתית ומפורסמת מהמטבח של באלי, אינדונזיה. תחילה מתובל הברווז בשורשי צמחים חריפים ולאחר מכן בעשבי תיבול שונים, נעטף בעלי בננה ונצלה. גם בשר עוף משמש להכנת מנת הבטטו.
צ'רנינה (Czernina) הוא מרק פולני מתוק-חמוץ שעשוי דם של ברווז עם מרק צח. בעבר, עד המאה ה-19, נחשב סמל של התרבות הפולנית.
ברווז בתפוזים (Canard à l'Orange) היא מנה קלאסית צרפתית שבה נצלה הברווז ומוגש ברוטב כתום.
פואה גרה (Foie gras) - מנת כבד שהושמן על ידי פיטום, או ממרח פטה שאותו מכינים מכבד זה. מסורתית שימש כבד אווז לשם כך, אך כיום  לרוב המדובר בכבד ברווז, בעיקר ברווז המולארד.
ברווז בנוסח פקינג - מנה ידועה מהמטבח הסיני שמקורה בבייג'ינג בתקופת שושלת יואן. הברווז הצלוי המוגש מאופיין בעור דק ופריך, ומנות אותנטיות מגישות בעיקר עור עם מעט בשר. מאכל זה הפך עם השנים לסמל של המטבח הסיני.
ברווז גָ'אנְגצָ'ה היא מנה מורכבת מהמטבח הסצ'ואני. את המנה מכינים על ידי עישון של ברווז המושרה במרינדה מעל עלי תה וענפי קמפור, לאחר מכן אידוי, ולבסוף טיגון עמוק להקניית מרקם פריך. המנה קרויה גם בשם "ברווז מעושן-בתה".
הערות שוליים

↑  "Domestic Ducks". Duckhealth.com. אורכב מ-המקור ב-2013-10-15. נבדק ב-2012-02-06.
ג'ידו קרישנמורטי

| --- | --- |

 לידה:  12 במאי 1895? Madanapalle, נשיאות מדרס, הראג' הבריטי 
 פטירה:  17 בפברואר 1986 (בגיל 90) אוהאיי, ארצות הברית 
 מדינה:  הראג' הבריטי, הודו, הדומיניון של הודו 
 השכלה:  אוניברסיטת פריז-סורבון 
 השקפה דתית:  חוסר דת 
 פרסים והוקרה:  מדליית השלום של האו"ם (1985) 
 www.jkrishnamurti.org
 
ג'ידו קרישנמורטי (בטלוגו: జిడ్డు కృష్ణమూర్తి;‏ 11 במאי 1895 – 17 בפברואר 1986) היה פילוסוף ומורה רוחני הודי אשר במשך כששים שנה קיים שיחות בכל רחבי העולם בנושאי מודעות עצמית, טרנספורמציה של המוח, מערכות יחסים, חינוך, יצירת שינוי חברתי, ושלום עולמי.
לאורך כל חייו טען קרישנמורטי שעל כל אחד לקחת לידיו את האחריות לשחרורו המלא מפחדיו ומסבלותיו, והדגיש ששינוי כזה יכול לקרות רק על ידי שחרור האדם מכל סמכות רוחנית, פסיכולוגית או דתית חיצונית, והפיכתו לסמכות בעצמו.
ביוגרפיה

קרישנמורטי נולד בכפר קטן במדינת אנדרה פרדש שבדרום הודו. בגיל 14, כאשר טייל על שפת הים עם אחיו ניטייה, פגש בכיר בחברה התיאוסופית שיצא מטעם נשיאת התיאוסופיה דאז, אנני בזאנט לחפש את הנביא שיעמוד בראש התנועה ויהיה למורה העולם.
לאחר מספר שנים בודדות בהכשרתו באנגליה העמידו אותו בראש מסדר אשר יוסד במיוחד בשבילו וכונה "מסדר הכוכב מן המזרח" (The Order of the Star from the East).
בגיל 27 החלה להתערער אמונתו בדרך התאוסופית, לאחר שחווה מספר התעוררויות רוחניות. לאחר מותו של אחיו, אליו היה קשור מאוד, הסתגר בחדרו ובכה במשך שלושה ימים ושלושה לילות אשר בסופם יצא והכריז "חלום ישן הגיע לקצו וחלום חדש בא לעולם. חזון חדש הולך ומתהווה ותודעה חדשה הולכת ונפרשת".
בגיל 34 התייצב בפני 3,000 חברי המסדר ובכירים נוספים מהתיאוסופיה ונשא את נאומו המפורסם אשר תוכנו פיזור המסדר וניתוק קשריו עם התיאוסופיה:
זה תלוי רק בכם ולא במישהו אחר. בימים אלה אין מורה ואין תלמיד. אין מנהיג, אין גורו, אין מאסטר ואין משיח. אתם לבדכם הינכם המורה והתלמיד, המאסטר, הגורו, המנהיג. אתם הכל!
בשישים השנים הבאות חילק את זמנו בין אוהיי, קליפורניה, שם התגורר ובין שיחות בפני מאזינים בכל רחבי העולם בהם הרצה בנושאים מגוונים.
בתי ספר בהשראת רוחו של קרישנמורטי הוקמו בהודו, אנגליה, ארצות הברית וקנדה ומקומות נוספים.
רעיונותיו

ליבת תורתו של קרישנמורטי נסובה סביב הצהרתו בנאום פירוק המסדר משנת 1929, "האמת היא ארץ חסרת נתיב. אינכם יכולים להתקרב אליה באמצעות שום דרך, שום דת, שום כת. זוהי השקפתי ואני דבק בה ללא סייג".
שאילת שאלות היא המפתח לטרנספורמציה של המוח והתפתחות אמיתית, "חיוני לשאול שאלות, בייחוד כאלו שאין עליהן תשובות. שאלה כזו "זורקת" את האדם בחזרה לעצמו ואל האופן שבו המחשבה פועלת".
"חופש אינו תגובה, חופש אינו בחירה. זו יומרה של האדם לחשוב שאם יש לו אפשרות בחירה אזי הוא חופשי. חופש הוא התבוננות טהורה ללא הכוונה, ללא פחד מעונש או צפייה לגמול. החופש אינו עם מניע. חופש אינו הסיום של התפתחות האדם אלא הצעד הראשון לקיומו. רק בהתבוננות יכול אתה להבחין בהיעדר החופש. החופש נמצא בערנות חסרת הברירה של קיומנו ופעולותינו היומיומיות."
המחשבה היא זמן. המחשבה היא תוצאה של ניסיון וידע, שאינם ניתנים להפרדה מהזמן ומהעבר. פעולותינו מבוססות על ידע ולפיכך על זמן, לכן האדם הוא עבדו של העבר. מדיטציה היא הדרך לביטול (undo) הזמן. אדם המתחיל להיות מודע לתנועת התודעה שלו יגלה כי הוא מבחין בין חושב ומחשבה, צופה ונצפה, חווה וחוויה, וכי פיצול זה הוא אשליה המתקיימת במחשבתו. רק מעבר לפיצול ישנה התבוננת טהורה, ראייה נקייה מצל העבר. ראייה נעדרת זמן זו מביאה לשינוי תודעתי עמוק.
שלילה מוחלטת היא התמצית של החיובי. רק כשישנה שלילה עמוקה של כל הידוע, יכולה להופיע ידיעה פנימית אמיתית שאין מקורה בדרך חיצונית כלשהי.
קרישנמורטי נהג לקיים שיחות עם מדענים, פוליטיקאים, אנשי רוח ופילוסופים, ביניהם דייוויד בוהם, רופרט שלדרייק, ואינדירה גנדי. דמויות רבות, כגון ברוס לי, אלדוס האקסלי ואחרים, הושפעו מרעיונותיו.
ספרים מתורגמים

מספריו של קרישנמורטי שתורגמו לעברית:
לגעת במהות
קץ הזמן
החופש מהידוע
קריאה לשינוי
על אלוהים
שחרור מכבלי הידע
פרקי התבוננות
שאלות ותשובות
הבעירה הפנימית
אהבה וחירות
הערות שוליים

↑  Brockwood Park School, England
↑  Oak Grove School of the Krishnamurti Foundation of America, California
↑  חשיבותה של השאלה בהגותו החינוכית של ג'ידו קרישנמורטי, באתר Seminarion.co.il
↑  ראו למשל, יומנו של קרישנמורטי, ג'ידו קרישנמורטי, הוצאת מודן.
| --- | --- |
בקרת זהויות :  NLI: 987007264089305171  PLWABN: 9810533642905606  BIBSYS: 90075641  BNE: XX937017  BnF: cb119101110 (data)  CANTIC: a10109766  CiNii: DA00503056  GND: 118566873  ICCU: CFIV072701  ISNI: 0000 0001 2146 3264  LCCN: n79072898  LNB: 000043862  MusicBrainz: a4d51195-b322-4a14-950d-2b08b727f012  NDL: 00446360  NKC: jn19981001685  NLG: 63931  NLK: KAC199615491  NSK: 000092367  NTA: 068416334  RERO: 02-A000100141  SELIBR: 68609  SNAC: w6cf9s2j  SUDOC: 026954125  Trove: 1441314  VcBA: 495/26868  VIAF: 105950421   WorldCat (עם VIAF): 105950421
ברנדון ראש

| --- | --- |

ראש בשנת 2015
 לידה:  7 ביולי 1985 (בן 39) קנזס סיטי, מיזורי, ארצות הברית
 עמדה:  קלע, סמול פורוורד
 גובה:  1.98 מטרים
 מכללה:  אוניברסיטת קנזס
 דראפט:  בחירה מספר 13, 2008 פורטלנד טרייל בלייזרס
 קבוצות כשחקן
 2008–2011 2011–2013 2013–2014 2014–2016 2016–2017 2019–:  אינדיאנה פייסרס גולדן סטייט ווריורס יוטה ג'אז גולדן סטייט ווריורס מינסוטה טימברוולבס לאריסה
 הישגים כשחקן
 זכייה באליפות ה-NBA‏ (2015) זכייה בטורניר אליפות המכללות (2008)
ברנדון ליריי ראש (באנגלית: Brandon Leray Rush; נולד ב-7 ביולי 1985) הוא כדורסלן אמריקאי, המשחק בקבוצת לאריסה מליגת העל היוונית, בעמדות הקלע והסמול פורוורד. בין השנים 2008–2017 שיחק בליגת ה-NBA, ובעונת 2014/2015 זכה באליפות הליגה כשחקן גולדן סטייט ווריורס.
אחיו הצעיר של כדורסלן העבר כרים ראש, אשר שיחק ב-NBA בין השנים 2002–2010.
קריירת מכללות

ראש נולד וגדל בקנזס סיטי שבמיזורי, ובין השנים 2005–2008 למד באוניברסיטת קנזס. כבר בעונתו הראשונה בקבוצת הכדורסל של האוניברסיטה הוביל את קלעיה עם ממוצע של 13.5 נקודות למשחק, ובסיומה זכה בתואר "רוקי העונה של מחוז ה-Big 12" ונבחר לחמישיית העונה המחוזית. באפריל 2007 הודיע על כוונתו להעמיד את עצמו לבחירה בדראפט ה-NBA‏ 2007 לאחר שנתיים בלבד בקנזס, אך כחודש לאחר מכן סבל מקרע ברצועה הצולבת הקדמית של ברכו הימנית והודיע שיחזור לעונה נוספת בקנזס.
בעונת 2007/2008 הוביל את קבוצתו לזכייה השלישית בתולדותיה בטורניר אליפות המכללות, והראשונה מזה 20 שנה, לצדם של מריו צ'למרס ודארל ארתור. במשחק חצי הגמר מול אוניברסיטת קרוליינה הצפונית הצטיין ראש עם 25 נקודות בניצחון קבוצתו בתוצאה 84–66, ובמשחק הגמר מול אוניברסיטת ממפיס, אותה הוביל דריק רוז, קלע 12 נקודות בניצחון 75–68.
קריירה מקצועית

בדראפט ה-NBA‏ 2008 נלקח ראש בבחירה ה-13 על ידי פורטלנד טרייל בלייזרס, ומיד הועבר בטרייד לאינדיאנה פייסרס, יחד עם ג'רט ג'ק וג'וש מקרוברטס, בתמורה לג'ריד ביילס (הבחירה ה-11) ואייק דיוגו. ב-3 עונותיו באינדיאנה פתח בכמחצית מהמשחקים בהם השתתף, וקלע 8.9 נקודות בממוצע למשחק.
לקראת עונת 2011/2012 הועבר בטרייד לגולדן סטייט ווריורס, בתמורה ללו אמונדסון ובחירת דראפט עתידית. באותה עונה קלע שיא קריירה של 9.8 נקודות בממוצע למשחק, כשחקן ספסל. במשחק השני של עונת 2012/2013 סבל בשנית מקרע ברצועה הצולבת הקדמית, הפעם בברכו השמאלית, ונאלץ להחמיץ את כל המשך העונה.
ביולי 2013 נשלח יחד עם ריצ'רד ג'פרסון ואנדריס ביידרינש ליוטה ג'אז, כחלק מטרייד משולש אשר העביר את אנדרה איגודלה (מדנוור) לווריורס.
ביולי 2014 חזר לגולדן סטייט כשחתם בקבוצה על חוזה לשתי עונות. בסיום עונת 2014/2015 זכה עם הווריורס באליפות ה-NBA הרביעית בתולדות המועדון, והראשונה מזה 40 שנה, לאחר שגברו בסדרת הגמר על קליבלנד קאבלירס (4–2). לאורך אותה עונה שותף ראש ב-33 משחקים בלבד ותרם פחות מנקודה אחת בממוצע למשחק. בעונה העוקבת שיחק ב-72 משחקים והפך לחלק אינטגרלי מרוטציית הקבוצה, אשר רשמה את מאזן הניצחונות הגבוה בתולדות הליגה, 73–9. בפלייאוף 2016 שוב התמדדו הווריורס מול הקאבלירס בשלב הגמר, אך הפעם הפסידו בתוצאה 3–4.
ביולי 2016 חתם ראש על חוזה במינסוטה טימברוולבס, ובעונתו היחידה במדיה קלע 4.2 נקודות בממוצע למשחק.
בנובמבר 2019, לאחר כשנתיים בהן לא שיחק באופן מקצועי, חתם על חוזה בקבוצת לאריסה מליגת העל היוונית.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2008/2009 | אינדיאנה | 75 | 19 | 24.0 | 0.423 | 0.373 | 0.697 | 3.1 | 0.9 | 0.5 | 0.5 | 8.1 |
| 2009/2010 | אינדיאנה | 82 | 64 | 30.4 | 0.423 | 0.411 | 0.629 | 4.2 | 1.4 | 0.7 | 0.8 | 9.4 |
| 2010/2011 | אינדיאנה | 67 | 21 | 26.2 | 0.421 | 0.417 | 0.755 | 3.2 | 0.9 | 0.6 | 0.5 | 9.1 |
| 2011/2012 | גולדן סטייט | 65 | 1 | 26.4 | 0.501 | 0.452 | 0.793 | 3.9 | 1.4 | 0.5 | 0.9 | 9.8 |
| 2012/2013 | גולדן סטייט | 2 | 0 | 12.5 | 0.667 | 0.000 | 0.667 | 0.5 | 1.0 | 0.0 | 0.0 | 7.0 |
| 2013/2014 | יוטה | 38 | 0 | 11.0 | 0.333 | 0.340 | 0.600 | 1.2 | 0.6 | 0.1 | 0.2 | 2.1 |
| 2014/2015 | גולדן סטייט | 33 | 0 | 8.2 | 0.204 | 0.111 | 0.455 | 1.2 | 0.4 | 0.2 | 0.4 | 0.9 |
| 2015/2016 | גולדן סטייט | 72 | 25 | 14.7 | 0.427 | 0.414 | 0.643 | 2.5 | 0.8 | 0.3 | 0.3 | 4.2 |
| 2016/2017 | מינסוטה | 47 | 33 | 21.9 | 0.374 | 0.386 | 0.722 | 2.1 | 1.0 | 0.5 | 0.5 | 4.2 |
| קריירה |  | 481 | 163 | 22.0 | 0.426 | 0.402 | 0.706 | 2.9 | 1.0 | 0.5 | 0.5 | 6.8 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2010/2011 | אינדיאנה | 5 | 0 | 11.0 | 0.462 | 0.750 | 0.500 | 1.4 | 0.6 | 0.2 | 0.2 | 3.2 |
| 2014/2015 | גולדן סטייט | 3 | 0 | 2.3 | 0.167 | 0.500 | 0.000 | 1.0 | 0.0 | 0.0 | 0.0 | 1.0 |
| 2015/2016 | גולדן סטייט | 14 | 0 | 7.9 | 0.450 | 0.333 | 0.500 | 1.6 | 0.2 | 0.1 | 0.1 | 1.6 |
| קריירה |  | 22 | 0 | 7.8 | 0.410 | 0.444 | 0.500 | 1.5 | 0.3 | 0.1 | 0.1 | 1.9 |
הערות שוליים

↑  סטטיסטיקות המכללות של ראש, באתר sports-reference.com
↑  ראש מדבר על הפציעה בברכו, באתר קנזס ג'ייהוקס, 19 ביולי 2007
↑  סיכום המשחק בין קנזס לקרוליינה הצפונית, באתר ESPN,‏ 6 באפריל 2008
↑  סיכום המשחק בין קנזס לממפיס, באתר ESPN,‏ 8 באפריל 2008
↑  רשימת הנבחרים בדראפט 2008, באתר basketball-reference.com
↑  גולדן סטייט מצרפת את ראש, באתר הקבוצה, 19 בדצמבר 2011
↑  ראש יחמיץ את כל המשך עונת 2012/2013, באתר הווריורס, 3 בנובמבר 2012
↑  יוטה מצרפת את ראש, ג'פרסון וביידרינש, באתר הקבוצה, 10 ביולי 2013
↑  ראש חותם על חוזה בגולדן סטייט, באתר הקבוצה, 22 ביולי 2014
↑  ראש חותם על חוזה במינסוטה, באתר הקבוצה, 8 ביולי 2016
↑  ראש חותם על חוזה בלאריסה, באתר eurobasket.com,‏ 22 בנובמבר 2019
בולי מדינת ישראל - שנת 1965

בול המוביל הארצי
בשנת 1965 הנפיק השירות הבולאי של מדינת ישראל 25 בולי דואר חדשים בעלות כוללת של 8.40 ל"י.
רקע > שיטת הדפוס

בשנת 1965 הודפסו שבע סדרות בשיטת "שקע", ושלוש סדרות הודפסו בשיטת פוטוליטו.
רקע > המעצבים

מרבית הבולים של שנת 1965 הוכנו בידי בכירי המעצבים בישראל, אשר עיצבו בולים גם בשנים קודמות. צילה מנוסי עיצבה בול בפעם הראשונה בנפרד מחווה אורנן, שותפתה בעיצוב בולים בשנים הקודמות. נלו וולפנסון, סטודנט בבית הספר "בצלאל", עיצב בשנה זו את בול "יריד הספרים הבין-לאומי".
| שם המעצב | מספר סדרות | מספר הבולים |
| --- | --- | --- |
| מקסים וגבריאל שמיר | 3 | 10 |
| צבי נרקיס | 2 | 3 |
| אשר קלדרון | 1 | 6 |
| "רולי": גרד רוטשילד ו-זאב ליפמן | 1 | 3 |
יעקב צים: 1
צילה מנוסי: 1
נלו וולפנסון: 1
בולים מן המניין

בשנת 1965 החל דואר ישראל בהנפקת סדרה חדשה של בולים מן המניין בעיצוב חדש.
בול סמלי ערים א' - אשדוד
בול סמלי ערים א' - אילת
בול סמלי ערים א' - עכו
בול סמלי ערים א' - דימונה
בול סמלי ערים א' - תל אביב יפו
מעטפת היום הראשון
מעטפת היום הראשון
הבולים עוצבו בידי מקסים וגבריאל שמיר.
להלן ריכוז המידע על הנפקת הבולים:.
| ערך נקוב | מספר גלופה | יום ההופעה | יום הפסקת המכירה | בולים בגיליון | שבלים בגיליון | שיטת הדפסה | שיטת הפרדה |
| --- | --- | --- | --- | --- | --- | --- | --- |
| 0.15 ל"י | 137 | 24.03.1965 | 31.12.1969 | 50 | 10 | שקע | מסרק 14x13 |
| 0.20 ל"י | 138 | 24.03.1965 | 31.12.1970 | 50 | 10 | שקע | מסרק 14x13 |
| 0.25 ל"י | 139 | 24.03.1965 | 31.12.1969 | 50 | 10 | שקע | מסרק 14x13 |
| 0.35 ל"י | 140 | 24.03.1965 | 10.07.1972 | 50 | 10 | שקע | מסרק 14x13 |
| 1.00 ל"י | 144 | 15.12.1965 | 07.04.1978 | 15 | 5 | שקע | מסרק 13.5x14 |
הבולים האלו הודפסו במועדים הבאים (לפני תאריך ההנפקה):
| ערך נקוב | 0> 15 ל"י | 0> 20 ל"י | 0> 25 ל"י | 0> 35 ל"י | 1> 00 ל"י |
| --- | --- | --- | --- | --- | --- |
| תאריך הדפסה | 21.02.65 | 23.02.65 | 17.02.65 | 18.02.65 | 22.10.65 |
בנוסף, חידש הדואר את מלאי הבולים מסדרה זו שאזלו בבתי הדואר, והדפיס מהם במהלך שנת 1965 כמות נוספת לאחר מועד ההנפקה המקורי:
| ערך נקוב | 0> 35 ל"י |
| --- | --- |
תאריך הדפסה: 28.12.65
בולים מן המניין > המשך השימוש בבולי סדרת מזלות

במקביל, המשיך הדואר להשתמש בבולי סדרת מזלות שהונפקו לראשונה בשנת 1961, תוך שהוא מדפיס מחדש בולים שאזלו מן המלאי.
| ערך נקוב | 0> 01 ל"י | 0> 02 ל"י | 0> 03 ל"י | 0> 05 ל"י | 0> 06 ל"י | 0> 08 ל"י | 0> 10 ל"י | 0> 12 ל"י | 0> 20 ל"י | 0> 30 ל"י | 0> 50 ל"י |
| --- | --- | --- | --- | --- | --- | --- | --- | --- | --- | --- | --- |
| תאריך הדפסה | 31.03.65 | 07.01.65 23.06.65 | 08.07.65 | 21.01.65 31.03.65 | 03.01.65 08.04.65 04.10.65 | 21.03.65 01.09.65 12.12.65 | 29.03.65 | 16.03.65 18.06.65 10.10.65 17.12.65 | 05.01.65 | 19.01.65 28.06.65 | 12.04.65 |
בולי דואר אוויר

בשנת 1965 לא הונפקו בישראל בולי דואר אוויר בעיצוב חדש, והדואר המשיך להשתמש בבולים מסדרת ציפורי ישראל שהונפקו לראשונה בשנת 1963.
כמקובל, חידש הדואר את מלאי הבולים מסדרה זו שאזלו בבתי הדואר, והדפיס מהם כמות נוספת במהלך שנת 1965:
| ערך נקוב | 0> 05 ל"י | 0> 20 ל"י | 0> 28 ל"י |
| --- | --- | --- | --- |
| תאריך הדפסה | 25.01.65 | 23.02.65 | 08.03.65 |
בולי זיכרון קבועים > יום העצמאות

בול יום העצמאות - המוביל הארצי
מעטפת היום הראשון
הבול עוצב בידי צבי נרקיס.
להלן ריכוז המידע על הנפקת הבולים:
| ערך נקוב | מספר גלופה | יום ההופעה | יום הפסקת המכירה | מספר פריטים שנמכרו | בולים בגיליון | שבלים בגיליון | שיטת הדפסה | שיטת הפרדה |
| --- | --- | --- | --- | --- | --- | --- | --- | --- |
| 0.37 ל"י | 146 | 27.04.1965 | 15.10.1965 | 1,297,000 | 15 | 5 | שקע | מסרק 13x14 |
בולי זיכרון קבועים > מועדים לשמחה

בול מועדים לשמחה - אור
בול מועדים לשמחה - רקיע
בול מועדים לשמחה - יבשה
בול מועדים לשמחה - מאורות
בול מועדים לשמחה - שרץ ועוף
בול מועדים לשמחה - אדם
מעטפת היום הראשון
הבולים עוצבו בידי אשר קלדרון.
להלן ריכוז המידע על הנפקת הבולים:
| ערך נקוב | מספר גלופה | יום ההופעה | יום הפסקת המכירה | מספר פריטים שנמכרו | בולים בגיליון | שבלים בגיליון | שיטת הדפסה | שיטת הפרדה |
| --- | --- | --- | --- | --- | --- | --- | --- | --- |
| 0.06 ל"י | 152 | 07.09.1965 | 14.02.1966 | 1,096,000 | 20 | 10 | שקע | מסרק 14x13 |
| 0.08 ל"י | 153 | 07.09.1965 | 14.02.1966 | 10,961,000 | 20 | 10 | שקע | מסרק 14x13 |
| 0.12 ל"י | 154 | 07.09.1965 | 14.02.1966 | 1,383,000 | 20 | 10 | שקע | מסרק 14x13 |
| 0.25 ל"י | 155 | 07.09.1965 | 14.02.1966 | 1,175,000 | 20 | 10 | שקע | מסרק 14x13 |
| 0.35 ל"י | 156 | 07.09.1965 | 14.02.1966 | 1,069,000 | 20 | 10 | שקע | מסרק 14x13 |
| 0.70 ל"י | 157 | 07.09.1965 | 14.02.1966 | 1,094,000 | 20 | 10 | שקע | מסרק 14x13 |
בולי זיכרון > מצדה

בול מצדה - מצדה ממערב
בול מצדה - הארמון - הדרגה התחתונה
בול מצדה - הארמון הצפוני
מעטפת היום הראשון
הבולים עוצבו בידי "רולי": גרד רוטשילד ו-זאב ליפמן.
להלן ריכוז המידע על הנפקת הבולים:
| ערך נקוב | מספר גלופה | יום ההופעה | יום הפסקת המכירה | מספר פריטים שנמכרו | בולים בגיליון | שבלים בגיליון | שיטת הדפסה | שיטת הפרדה |
| --- | --- | --- | --- | --- | --- | --- | --- | --- |
| 0.25 ל"י | 126 | 03.02.1965 | 06.08.1965 | 1,043,000 | 15 | 5 | שקע | מסרק 14x13 |
| 0.36 ל"י | 127 | 03.02.1965 | 06.08.1965 | 834,000 | 15 | 5 | שקע | מסרק 14x13 |
| 1.00 ל"י | 128 | 03.02.1965 | 06.08.1965 | 739,000 | 15 | 5 | שקע | מסרק 13x14 |
בולי זיכרון > מפעלי ים המלח

בול מפעלי ים המלח - כרייה
בול מפעלי ים המלח - הפקה
מעטפת היום הראשון
הבולים עוצבו בידי צבי נרקיס.
תרשים המנוף שבמרכז כל אחד משני הבולים יוצר תמונה משותפת הקושרת בין בולי הסדרה.
עיצוב משותף
להלן ריכוז המידע על הנפקת הבולים:
| ערך נקוב | מספר גלופה | יום ההופעה | יום הפסקת המכירה | מספר פריטים שנמכרו | בולים בגיליון | שבלים בגיליון | שיטת הדפסה | שיטת הפרדה |
| --- | --- | --- | --- | --- | --- | --- | --- | --- |
| 0.12 ל"י | 150 | 21.07.1965 | 14.02.1966 | 1,180,000 | 15 | 5 | פוטוליטו | מסרק 14 |
| 0.50 ל"י | 151 | 21.07.1965 | 14.02.1966 | 787,000 | 15 | 5 | פוטוליטו | מסרק 14 |
בולי זיכרון > פרפרי ישראל

בול פרפרים - נמפית הקטלב
בול פרפרים - זנב סנונית המכבים
בול פרפרים - רפרף ההרדוף
בול פרפרים - זגריס המדבר
מעטפת היום הראשון
הבולים עוצבו בידי מקסים וגבריאל שמיר.
להלן ריכוז המידע על הנפקת הבולים:
| ערך נקוב | מספר גלופה | יום ההופעה | יום הפסקת המכירה | מספר פריטים שנמכרו | בולים בגיליון | שבלים בגיליון | שיטת הדפסה | שיטת הפרדה |
| --- | --- | --- | --- | --- | --- | --- | --- | --- |
| 0.02 ל"י | 158 | 15.12.1965 | 15.07.1966 | 2,272,000 | 15 | 5 | פוטוליטו | מסרק 14 |
| 0.06 ל"י | 159 | 15.12.1965 | 15.07.1966 | 1,442,000 | 15 | 5 | פוטוליטו | מסרק 14 |
| 0.08 ל"י | 160 | 15.12.1965 | 15.07.1966 | 1,630,000 | 15 | 5 | פוטוליטו | מסרק 14 |
| 0.12 ל"י | 161 | 15.12.1965 | 15.07.1966 | 1,778,000 | 15 | 5 | פוטוליטו | מסרק 14 |
בולי יובלות > שחרור מחנות הריכוז

בול שחרור מחנות הריכוז
מעטפת היום הראשון
הבול עוצב בידי יעקב צים.
יעקב צים, בעצמו ניצול שואה, שילב בשובל הבול, בספרות זעירות, את המספר שחקקו הנאצים בזרועו (176895).
מבט מוגדל על שובל הבול
להלן ריכוז המידע על הנפקת הבולים:
| ערך נקוב | מספר גלופה | יום ההופעה | יום הפסקת המכירה | מספר פריטים שנמכרו | בולים בגיליון | שבלים בגיליון | שיטת הדפסה | שיטת הפרדה |
| --- | --- | --- | --- | --- | --- | --- | --- | --- |
| 0.25 ל"י | 147 | 27.04.1965 | 15.10.1965 | 1,155,000 | 15 | 5 | שקע | מסרק 13x14 |
בולי יובלות > מאה שנה לאיגוד בזק

בול מאה שנה לאיגוד הבזק
מעטפת היום הראשון
הבול עוצב בידי צילה מנוסי.
להלן ריכוז המידע על הנפקת הבולים:
| ערך נקוב | מספר גלופה | יום ההופעה | יום הפסקת המכירה | מספר פריטים שנמכרו | בולים בגיליון | שבלים בגיליון | שיטת הדפסה | שיטת הפרדה |
| --- | --- | --- | --- | --- | --- | --- | --- | --- |
| 0.70 ל"י | 149 | 21.07.1965 | 14.02.1966 | 1,192,000 | 15 | 5 | שקע | מסרק 14x13 |
בולי אירוע > יריד הספרים הבין-לאומי

בול יריד הספרים הבין-לאומי
מעטפת היום הראשון
הבולים עוצבו בידי נלו וולפנסון.
להלן ריכוז המידע על הנפקת הבולים:
| ערך נקוב | מספר גלופה | יום ההופעה | יום הפסקת המכירה | מספר פריטים שנמכרו | בולים בגיליון | שבלים בגיליון | שיטת הדפסה | שיטת הפרדה |
| --- | --- | --- | --- | --- | --- | --- | --- | --- |
| 0.70 ל"י | 129 | 24.03.1965 | 10.09.1965 | 1,209,000 | 15 | 5 | שקע | מסרק 14x13 |
בולי אירוע > שנת שיתוף פעולה בין-לאומי

בול שנת שיתוף פעולה בין-לאומי
מעטפת היום הראשון
הבול עוצב בידי מקסים וגבריאל שמיר.
להלן ריכוז המידע על הנפקת הבולים:
| ערך נקוב | מספר גלופה | יום ההופעה | יום הפסקת המכירה | מספר פריטים שנמכרו | בולים בגיליון | שבלים בגיליון | שיטת הדפסה | שיטת הפרדה |
| --- | --- | --- | --- | --- | --- | --- | --- | --- |
| 0.36 ל"י | 148 | 21.07.1965 | 14.02.1966 | 945,000 | 15 | 5 | פוטוליטו | מסרק 14 |
לקריאה נוספת

עלון TOWNEMBLEMS 1, באתר התאחדות בולאי ישראל
עלון בולי מצדה, באתר התאחדות בולאי ישראל
עלון בול יריד הספרים הבין-לאומי, באתר התאחדות בולאי ישראל
עלון בול יום העצמאות תשכ"ה, באתר התאחדות בולאי ישראל
עלון בול שחרור מחנות הריכוז, באתר התאחדות בולאי ישראל
עלון בול שנת שיתוף – פעולה בין-לאומי, באתר התאחדות בולאי ישראל
עלון בול מאה שנה לבזק, באתר התאחדות בולאי ישראל
עלון מפעלי ים המלח, באתר התאחדות בולאי ישראל
עלון מועדים לשמחה תשכ"ו, באתר התאחדות בולאי ישראל
עלון פרפרי ישראל, באתר התאחדות בולאי ישראל